經數: 一七二九

經名: 觀音義疏記卷第三

頁數: 九五一

上              欄

故三界外更立三土. 無明全破則居寂光. 分

破實報全在有餘. 五種意生身卽全在者也.

楞伽但明三種意生身. 今家約義開爲五種.

且三種者. 一入三昧樂意成身. 此擬二乘入

空意也. 二覺法自性意成身. 此擬通敎菩薩

出假意也. 三種類俱生無作意成身. 此擬別

敎菩薩修中意也. 若開爲五者. 於三昧開兩

敎二乘. 於覺法開別敎十行. 或作七種兩 敎

二乘. 各開爲二. 不云別敎十住者. 義同二乘

入空故也. 若論九人生方便土更取別敎十

住. 及取圓敎十信. 攝入三種意生身中. 以未

斷無明未生實報. 通言意者. 以未發眞. 皆是

作意成之. 以生□從果說. 此依妙玄*幷輔行

撮略而1辯. 二釋論下經論定判. 二此應下明

機應二. 初明但示兩應. 初示勝應者. 問前實

報身而云此應非餘土堪. 至此那云圓滿相

海. 如前實報. 答彼應眞機與應分合. 此應似

機與應未合. 此猶作意彼則任眞. 能見旣殊

所見寧一. 但爲此機無明已伏或少分除. 故

用報相引令入眞. 云如前者. 稍似實報非謂

全同. 二示劣應者問此土一佛. 示於勝劣兩

種相貌. 與同居土尊特丈六合身之相. 同異

如何答方便兩應. 但說次第及不次第二種

大乘五種意生. 其土[&FFFF]#敎雖有利鈍. 旣皆[&FFFF]#

大學佛智慧. 俱知佛身是大覺性. 能修中觀

伏無明者. 見相則勝. 若在二觀未伏無明. 見

相則劣. 相雖勝劣只一尊特故非合身. 若同

居土說通敎時. 鈍但見空. 故感丈六利見不

空. 故感尊特. 大小二機. 於一佛身見解有異.

中              欄

故名丈六尊特合身. 此純大見故不名合. 二

何故下明唯被二機二. 初總示. 二若圓下別

示. 言圓人無明未破者. 卽七信已上. 言2分

破者. 仁王般若說十地惑. 有三十品. 旣於一

地自有三品. 是知圓聖四十二位皆有三品.

初住三品卽第十信三心用觀而對破之. 初

心用觀對於上品. 破則中心. 中心用觀對於

中品. 破則後心. 後心用觀對於下品. 此品若

破方名初住. 生實報土. 今云分破猶生方便.

卽第十信中後心也. 如等覺人住於後心. 經

歷多劫. 方破下品證入妙覺. 別3九向位十向

初心. 俱名未破. 第十□向中後二心. 名爲分

破. 此圓別人俱修中觀. 伏破無明雖生方便

其根旣利. 感佛勝身說圓頓法. 別第七住至

十行位. 及通菩薩偏觀於假. 藏通二乘偏在

於空. 此等生在方便有餘. 雖已知常. 心佛智

慧尙滯二邊. □未觀伏無明之惑. 其根旣鈍.

但感劣身說漸次法. 三凡聖同居土. 或稱淨

穢同居土. 謂淨土穢土. 各有凡聖而同居之.

釋此爲二. 初釋相二. 初通明二土二根二. 初

明所感二相三. 初二土淨穢. 論土淨穢有橫

有□. 若以分段對於變易. 爲淨穢者. 則約通

惑盡不盡說. 卽□論也. 如釋論云. 出三界外

有淨國土. 聲聞緣覺出生其中. 若於分段自

說淨穢. 則約五濁輕重相對. 卽橫論也. 今

4以極樂及善淨國. 對於堪忍. 是橫非□. 故

使淨土有見思毒. 無惡道名. 毒非苦因. 則見

與煩惱二濁輕也. 果報嚴淨劫命輕也. 衆生

居此有何鄙稱. 彌陀願行攝之. 故輕非是斷

下              欄

惑方生其中. 以世慈善五逆稱佛亦能生. 故

娑婆穢相目擊可知. 此是橫論淨穢二土. 而

此二土皆有凡聖. 凡如前說. 聖有二種. 謂應

來聖有修得聖. 二土皆然. 二兩根利鈍. 濁重

之土論悟道根. 自有利鈍濁輕土根亦有利

鈍. 以土對根故成四句. 三五濁輕重. 身形至

卑小卽衆生濁. 時節[&FFFF]#險卽劫濁. 餘三名顯.

淨土不爾者. 如大本疏問云. 旣言五濁何者

是五淸. 答準例邪正三毒. 邪是五濁. 正是五

淸. 他方淨土無邪三毒. 則五障輕也. 二何故

下明能感二行. 言福德者. 卽三種福也. 如觀

無量壽佛經云. 一者孝養父母奉事師長慈

心不殺. 修十善業. 二者受持三歸具足衆戒.

不犯威儀. 三者發菩提深信因果. 讀誦大乘

勸進行者. 此三種業三世諸佛淨土正因. 彼

疏云. 初業共凡夫. 第二共二乘. 第三是大乘

不共之業. 彼經云. 欲生極樂國者. 當修三福.

故今云. 多修福德不多修福. 爲二土行. 就此

福而論也. 二若穢下別示穢土二根二. 初示

乘戒四句二. 初立句相戒論十戒. 唯取不缺

不破不穿不雜. 此之四種前三事戒後一事

定. 皆人天因. 不取隨道無著智所[&FFFF]#自在. 隨

定具足. 以此六種雖名爲戒. 體是三觀自屬

於乘. 乘論五乘不取人天. 以其二種雖名爲

乘. 不動不出體是漏善事戒所攝. 唯取三乘

以聲聞等該於四敎. 是入理智雖分深淺. 皆

能動出煩惱生死. 故得名乘. 今以四戒而對

三乘. 論於緩急以成四句. 二戒急下判6所

感. 乘戒約過去. 機感約現在. 二機有下明大

經數: 一七二九

經名: 觀音義疏記卷第四

頁數: 九五二

上              欄

小二根二. 初通明大小感佛. 不問事戒有持

有毁. 但論習學理乘大小. 是故文中置戒明

乘. 故涅槃云. 其戒緩者未名爲緩. 於乘緩者

方名爲緩. 以戒緩者唯失人天. 若其乘緩無

解脫路. 乘分大小. 昔爲偏眞修觀行者. 今作

小機. 唯感劣應佛之形聲. 昔爲中道修觀行

者. 今作大機能感勝應佛之形聲. 言降神等

者. 如來昔於大通佛所. 覆講法華與無量衆

生作一乘因. 中間退大染著五塵. 佛恐墮苦.

遂以小乘而救拔之. 或用衍三而引導之. 如

是大小種種成熟. 堪於今世悟入佛乘. 是故

如來爲此一事出現於世. 然其機發復少差

別. 故1於一代而分五時. 有機堪能直入於

實. 有機但能迂入於實. 雖此二類熟在一時

故. 於華嚴頓談圓別. 被二種機. 此機從始卽

見勝相. 若於中間習小深者. 雖於今世入一

佛乘. 而小先熟. 故爲此機示現劣身. 初說三

藏. 諸味調熟. 來至法華方開佛慧. 此機於始

唯見劣身. 故降母胎卽示兩相. 問華嚴頓後

方施小化. 譬如窮子急追不至. 徐語方來. 前

頓後漸其義善成. 今2那忽云降神母胎卽示

兩相. 答諸文所論初頓次漸. 蓋是化儀施設

之語. 今此所說大小雙應終歸一乘. 方盡鑑

機始末之事. 如方便品. 思無大機念欲息化.

諸佛勸諭方施小乘. 次文[&FFFF]#云. 無量劫來[&FFFF]#

涅槃法. 生死永盡我常是說. 是故思機然後

施小. 此等之說皆是儀式. 不可據此以難今

文. 預鑒群機原始要終. 度物之意也. 二頓機

下別示大小得益二. 初大機益相. 一類衆生

中              欄

大種先熟卽感勝應. 入胎住胎出胎成佛其

相皆勝. 轉一實諦卽華嚴部. 頓說圓敎. 旣兼

別敎. 故云無量. 彼經預[&FFFF]#一代始終. 故立譬

云. 猶如日出先照高山. 次照幽谷. 後照平地.

今家義開平地爲三. 對於涅槃五種牛味. 高

山大機能感頓敎. 日光前照. 卽有次第及不

次第見佛性也. 若涅槃中譬從牛出乳. 次第

五味. 則對一代五時敎味. 次第相生. 今明頓

機. 能見佛性. 是故兼用食草之譬. 乃以雪山

譬舍那佛. 忍草譬十二部經. 牛食譬大機修

觀. 卽得醍□譬見佛性

觀音義疏記卷第3三

觀音義疏記卷第四

宋四明沙門知禮述

二若小下小機益相四. 初酪益二. 初明小機

應. 卽是小種先熟之者. 初感劣應. 始從入胎

至4于成佛. 其相皆劣. 拘□或□兒或□陳

如. 此五人首也. 其四人者卽阿□. 跋提. 摩訶

男. 拘利. 太子初於鹿園證四諦理. 名得甘露.

此乃佛日次照幽谷. 二旣非下對大甄揀二.

初進對法華揀悟. 初敎得道雖曰甘露. 旣非

第五醍□之味. 豈得度於二種生死. 故未名

得度. 故云等者. 引此經也. 但用一門解脫虛

妄見思之縛. 其實未得一切境界解脫塵沙無

明惑累. 其至靈山方證斯脫. 二未堪下退就

華嚴5辯機二. 初於大名乳. 此中乃以證小之

下              欄

後. 遇大不聞. 以驗在凡機. 不受大. 以聾啞文

在經後分. 其時仍長. 義當方等般若之時. 亦

可通在鹿苑之前. 是故迦葉[&FFFF]#[&FFFF]#小機□小擬

時. 迷悶□地以後顯前. 機未堪大其意宛然.

雖有冥益. 其如見愛熾然現行. 故機在華嚴

全生如乳. 二聞方下於小名酪. 急追付財稱

怨大喚. 徐語除糞歡喜隨來. 乃施方便說三

界苦. 以畏苦故斷見思集. 旣革凡成聖. 名轉

乳爲酪. 6次聞下生□. 四敎俱演橫攝衆機. 小

聞彈訶漸能[&FFFF]#大. 密得通益. 鈍根菩薩益同

二乘. 調此等機得生□味. 應知約敎明五味

者. 不取濃言但語相生. 以其頓乳卽醍□故.

若約機者有濃言義. 然就三乘極鈍者說. 爲

此一類於彼華嚴全無顯益. 如7[&FFFF]#血乳說三

藏時. 此機成酪. 次第漸濃至於極味. 8次聞

下熟□. 不談三藏具示衍三. 利根之人入圓

者衆. 聲聞至此被加轉敎. 旣於眞空具談萬

行. 故令鈍根冥得別益. 約調漸機名熟□味.

四次聞下醍□二. 初法華二. 初明三乘皆得

成佛. 捨前二敎方便四諦. 但說一實無上之

道. 復開三敎方便之門. 皆是一乘眞實之相.

乃是此經待絶二妙. 談玆妙故. 方令二乘焦

穀更生. 三敎菩薩權疑永息. 是故無一不成

佛者. 二故云下證一代俱入醍□. 若大機先

熟. 華嚴初見卽入佛慧. 若小機先熟. 卽須漸

引. 今聞開廢方得佛慧. 初得今得皆是佛慧.

俱譬醍□. 但彼兼別至此純圓. 二若復下涅

槃. 開顯之意法華具彰. 執權之機大陣已破.

更須涅槃收其餘黨. 故法華後復談般若. 調

經數: 一七二九

經名: 觀音義疏記卷第四

頁數: 九五三

上              欄

熟其心. 令於涅槃得醍□味. 是故彼經就般

若部後分結撮五味. 次第云. 從摩訶般若出

大涅槃. 說勝三修者. 彼經明三種三修. 一邪

二劣三勝. 邪卽世間邪師所敎常樂我也. 劣

卽1依佛半敎破於邪執. 謂無常無樂無我也.

勝卽依佛勝敎破於劣修. 謂常樂我也. 法身

常□無有變易. 遊諸覺華歡娛受樂. 具八自

在無能□絶. 如是修者入□密藏. 名勝三修.

二是爲下結例三. 初結佛身. 二或示下例餘

身. 佛身旣能說五時敎. 若示餘身. 亦於五時

引諸實行. 隨味而轉. 復須論於示現多身度

於一人. 或一度多或一度一. 或多度多約人

旣爾. 人法因果多少相對. 各成四句. 故初懸

[&FFFF]#立三四句. 方盡身說感應之相. 三穢國下

倒淨土. 如安樂世界. 菩薩無數聲聞亦然. 良

以法有頓漸. 是故人分大小. 具如九品. 生彼

土後入大小位. 皆由聞法. 驗知應彼淨土度

生. 須論漸頓二種身說. 二此中下本觀慈悲.

如上所明. 三土垂形五時化物. 穢指釋迦淨

約彌陀. 二佛化事敎文備彰. 以顯觀音示現

佛身與此不異. 分眞究竟體用同故. 果用若

此豈無本因. 故今[&FFFF]#尋本觀誓願. 是修別圓

觀行之時. 起慈悲誓. 期遍法界現身說法度

諸衆生. 今住寂光本誓所熏. 能遍三土. 形聲

利益例前赴難. 本誓文中已備說也. 三問經

下簡土名體二. 初*辯土名二. 初問. 娑婆之

名□爲堪忍. 於同居中尙不通淨. 那得具約

三上釋邪. 二答. 菩薩擧一以爲問端. 如來稱

法周遍爲答. 故云. 以種種形遊諸國土. 橫[&FFFF]#

中              欄

十方□徹三土. 故言諸也. 皆是觀音應身遊

處. 此約如來答過於問. 據文釋也. 若更約義

共相宛然. 何者. 經示方便及實報土不離娑

婆. 故云若聞長壽深心信解. 則爲見佛常在

耆□□山. 共大菩薩諸聲聞衆圍繞說法. 旣

云常2在耆山. 則劫火洞然此土安隱. 復以菩

薩共諸聲聞. 而爲聽衆. 豈非娑婆卽方便土.

復云. 又見娑婆世界. 其地[&FFFF]#璃乃至樓觀皆

悉寶成. 其菩薩衆咸處其中. 旣云又見. 卽非

前處唯有菩薩. 不共聲聞. 卽純菩薩而爲僧

也. 驗知娑婆卽是實報. 此文皆是四信妙觀

卽於堪忍. 而見二土. 觀音深智遊於娑婆. 豈

容獨應同居穢邪. 二問二下明土體二. 初問.

大論云. 出三界外有淨土. 聲聞□支佛出生

其中. 受法性身非分段生. 卽方便土也. 大品

云. 法身佛爲法性身菩薩說法. 其聽法衆非

生死人. 但云菩薩不共二乘. 卽實報土也. 二

土不同皆稱法性. 云何分別. 二答. 小乘陸斷

無畏外生. 論云出界. 復云受身. 此據大說. 大

乘法性體本常住. 卽是一切色心之源. 何者.

小謂色心因見思有. 故因縛斷其果永忘. 大

說色心因惑生滅. 不因惑有體是法性見思.

若盡無明全在則當眞諦法性色心. 方便生滅

無明分破. 本性分顯. 義當中道法性色心. 實

報生滅. 無明究盡. 則復本性常住色心離生

滅相. 常寂光也. 今明方便及實報土. 法性名

同. 約斷惑論眞中大異. 二次明下菩薩二. 初

明應相二. 初輔佛不同. 橫論四敎□則三土.

同居四敎各有敎主. 各有菩薩輔翊化機. 方

下              欄

便二敎實報一圓. 各須菩薩輔佛逗緣. 二赴

利下赴緣有異. 大略而分. 頓部根利漸敎根

鈍. 若委論者. 頓中別鈍漸中圓利. 所說之法

隨機廢興. 輔佛菩薩亦隨改轉. 不可文備宜

準敎思. 二此中下明本觀. 佛章略述. 二支佛.

若論獨覺. 旣不値佛[&FFFF]#敎. 何能說法. 欲化衆

生但現神變. 今云說法. 乃論佛世[&FFFF]#因緣敎

者也. 此明權示亦引其類隨味而3轉同聲聞

也. 四次明下聲聞二. 初明所現. 二內□下明

能現. 前列所現全同實行. 今明能現知是大

權. 此中有四. 初能現意. 外示權跡. 意在莊嚴

涅槃雙樹. 言雙樹者. 四方各雙. 東方一雙一

枯一榮. 南西北方亦復如是. 東方枯榮表常

無常. 南樂無樂. 西我無我. 北淨不淨. 如來

於中. 北首而臥入般涅槃. 則表雙非常無常

等. 經文略擧因中六人. 卽是身子目連空生

那律迦葉阿難及果一人. 卽如來是. 此皆善

能莊嚴雙樹. 斯蓋如來與身子等久證三德.

欲令衆生得入□藏. 雙非常等眞四德故. 初

於三藏主伴相與同諸實行. 殷勤修證無常

無樂無我無淨. 成四枯也. 次於二□褒圓折

偏恥小[&FFFF]#大. 說菩薩法. 引諸衆生破於無常.

修學常等成四榮也. 至法華會及今涅槃. 引

諸衆生. 皆同證入非枯非榮中道四德大般

涅槃. 經示主伴一代化功. 今已成就乃於雙

樹中間涅槃. 而表顯之. 故云六人及以如來

能嚴雙樹. 觀音示現聲聞之身. 其意如是. 二

次引下能現人. 善財所見諸善知識. 如海雲

比丘善住比丘. 現聲聞身說別圓法. 二乘機

經數: 一七二九

經名: 觀音義疏記卷第四

頁數: 九五四

上              欄

□卽說藏通. 旣住不思議法門何所不說. 此

合今文人法四句. 三次引大下能現法. 上總

約法彰能現人. 今此的示現小之術. 故引大

經四種之智觀十二緣得四乘果. 觀音若修

別觀. 則次第用四智觀緣. 若修圓觀則一心

用四因緣智. 而於一一皆起誓願. 度諸衆生.

不取四相不捨四法. 不取故非有不捨故非

空. 雙遮二邊卽無緣誓. 雙照生法. 卽四慈悲.

今行願成故遍法界. 現四形聲普應一切. 今

於四中的取下智. 爲能現法. 四問下寄料簡

二. 初問. 因前分別以十界身應十界機. 一多

交互. 雖成四句而終有佛度於佛界. 故有今

1問. 答中等覺度初地者. 約別敎義也. 以圓

六卽佛義太寬. 別敎登地佛界義顯. 何者.

別敎三賢用於三乘所修觀法. 入地證中[&FFFF]#

超九界. 始本分合體用同佛故. 然是分證

惑必厚薄智論淺深. 是故上位現化他佛. 度

於下位自行之佛. 取譬人中師度弟子. 須知

能度之佛或現八相. 或坐華王. 所度之佛必

作因身. 以佛威儀非[&FFFF]#法相故. 四敎佛皆無

師智. 又今一往且云等覺度於初地. 若本下

跡高. 可云初地度於等覺. 以示佛跡是妙覺

身. 乃由極果加被故也. 二二明下天身六.

初梵王二. 初釋名相. 二觀音下明本觀. 此

天依正多是白色. 觀音因時觀於白色. 卽空

假中住白法界. 卽是此有眞常我性. 名王三

味. 不取不捨者. 不取此禪有相. 謂見思也. 不

取此禪空相. 塵沙也. 不取此禪亦有亦無相

非有非無相. 無明也. 則不隨三惑生於此禪

中              欄

三土也. 以不捨故. 卽能應爲凡夫梵王同居

也. 復能應爲方便梵王. 卽阿含云. 已證三

果將入方便土也. 復能應爲實報梵王. 卽仁

王云. 證七地故說出欲論. 亦三惑欲也. 四

句現身. 卽是感應一多相對. 以成四句. 以

權引實. 引三土實行人也. 具如佛章. 下去

諸身皆應例此. 二諦釋. 三自在. 四大自在. 五

天大將軍. 闕釋毘沙門以可見故. 三小王下

人身五. 初小王. 二長者. 十長人之德. 如大本

疏第五云. 世間長者備十種德. 一姓貴. 二位

高. 三大富. 四威猛. 五智深. 六年耆. 七行淨.

八禮2備. 九上歎. 十下歸. 姓則三3皇五帝之

裔. 左貂右揷之家. 位則輔弼丞相鹽梅阿衡.

富則銅陵金谷□饒侈靡. 威則嚴霜隆重不

肅而成. 智財胸如武庫權奇超拔. 年則蒼蒼

稜稜物儀所伏. 行則白珪無□所行如言. 禮

則節度庠序世所式瞻. 上則一人所敬. 下則

四海所歸. 內合如來十種功德. 及觀心十德.

具彰彼疏. 三居士. 四宰官. 五婆羅門. 四次列

下四衆. 比丘者. 或言有□. 或言無□. 有□

者. 此云除饉. 衆生在因無法自資. 得報多所

饉乏. 出家戒行是良福田. 能生物善除因果

之饉乏也. 無□者名含三義. 一破惡. 二怖魔.

三4乞5云云. 比丘尼者. 比丘同前. 尼者. 此□

女也. 優婆塞. 此云近事男. 優婆夷. 此云近事

女. 以受歸戒堪近事出家二衆. 又在家二衆.

或□6爲淸信士淸信女. 五婦女. 六童眞. 七

八部. 八初天. 二龍. 三夜7叉. 四乾□婆. 五阿

修羅. 六迦樓羅. 七緊那羅. 八摩[&FFFF]#羅伽 . 八金

下              欄

剛二. 初釋相. 二問答二. 初問. 二答. 第二總

答三. 初牒章示文意二. 初牒章. 二示文. 二

8初名下依文明義廣二. 初依文釋二. 初明垂

應遍三土. 就同居說十方土異. 約上二土則

無異域. 故同居對方便一異分之. 方便對實

報融不融別. 實報對寂光相無相簡. 若同居

中衆生種類. 塵沙[&FFFF]#喩. 觀音悉能示其三業.

而度脫之. 經文所列三十三身蓋略示也. 欲

彰周遍. 故總示云以種種形遊諸國土度脫

衆生也. 二以種下據總文示三廣. 不明三廣.

但依別答. 則成限局觀音應化矣. 二言雖下

結義廣. 三善財下按義顯他狹二. 初明文廣

義狹. 二斥違義立宗. 若尋今意. 一菩薩身能

現十界. 復云以種種形遊諸國土度脫衆生.

三廣義彰不可思說. 經文明示普門示現. 佛

意令知本性發明. 就何文義云夢幻不眞. 乃

是剛然貶挫妙典. 故知此師但見文略不究

理圓. 故作斯判矣. 第三勸供養二. 初標章立

意二. 初標章. 二佛答下立意二. 初明始終相

稱二. 初示今立章二. 初前後皆三. 二初[&FFFF]#前

三. 二佛答後下示今三. 二而總下明總別互

擧. 二有人下斥他傷義. 前三後三始終開合.

各得相稱. 若以總答爲歎德者. 則令後三義

不相稱. 佛以總答廣前別答. 若廢總答. 則令

三廣義意不顯. 故云傷義. 二問後下問答釋

疑二. 初番二. 初疑前無奉旨. 二答默念成機

二. 初明默念. 前勸持名唯令心念. 是故受旨

但當冥默. 後勸供養. 必假外物以表內懷. 是

故解瓔而爲法施. 二又欲下互成機. 前陳三

經數: 一七二九

經名: 觀音義疏記卷第四

頁數: 九五五

上              欄

業已是顯機. 奉旨默念更成冥感. 今但宿善

卽是冥機. 奉旨解瓔卽成顯感. 前後互現. 各

有深致. 二番二. 初問以機難應. 二答以機顯

應. 二初勸下依文釋義二. 初分文. 二先稱下

釋義二. 初勸供養二. 初稱美. 1二出供下出

意. 若佛頂首楞嚴經明十四種無畏功德. 卽

以救七難. 赴二心[&FFFF]#三毒等. 爲施無畏. 今品

旣在第二問答之後. 明施無畏. 似用現身說

法爲施無畏. 若據文云. 於怖畏急難之中. 能

施無畏. 亦可總該前番問答. 是則眞應二身

俱爲能施. 冥顯二益皆得無畏. 二奉旨二. 初

科. 二經文下釋六初奉命二. 初釋解瓔二. 初

事釋二. 初評衆寶文. 二若依下釋百千價二.

初問. 經以事瓔表於行瓔. 諸地功德莊嚴法

身. 旣有階差. 故以世寶貴賤爲表. 今無盡意

入位旣高瓔珞合用無價之寶. 豈可止直十

萬兩金. 二答. 言百千者. 略擧多數如云百姓.

豈局一百. 萬民亦然. 約2位辯瓔必無價也.

二若就下觀解. 所言百千. 乃以事數表於理

觀. 豈專約事定其多少. 頸是所嚴故表中道.

此性德也. 全性起修. 故能嚴行皆無著也. 此

行稱性如3瓔在頸而言解者. 菩薩雖有上心

下化一切功德. 未始不與常捨相應. 欲示衆

生常捨行故. 乃解瓔珞而爲施也. 大集蓋明

行瓔嚴理. 一地成萬者. 了達一心. 十界百法

百界千法千界萬法. 此之萬法性本具足. 全

性起修轉名萬德. 卽三學六度三昧. 總持神

通智慧. 四等四攝三念八脫. 十力無畏十地.

悉能分證. 萬德卽成十萬. 故知言數不專事

中              欄

也. 二法施下釋法施二. 初舊取重法施. 因重

聖法故行財施. 是則財法分爲兩派. 理豈然

乎. 二今明如法施. 法是三諦圓帝理性. 今體

財卽性諸法趣財是趣不過. 財尙□得. 云何

當有趣與非趣. 故財與法無二無別. 財外無

法. 法外無財. 豈唯財爾. 施及受者皆空假中

無非法界. 如是乃名以法界心. 對法界境起

法界施. 於財下引淨名經. 以一瓔珞分作二

分. 一分施與最下乞人. 一分奉於難勝如來.

而作是言. 若施主等心施一最下乞人. 猶如

如來福田之相. 無所分別. 等于大悲不心果

報. 是則名曰具足法施. 彼疏釋云. 此卽觀所

施田入平等法界. 無有二相成無緣悲. 具足

一切佛法. 不心緣修之報. 卽是具足法施之

會. 如此明文諸師何得但約說法以明法施.

疏文彼經居士觀於悲田. 法界等佛. 今無盡

竟對於敬田. 旣稱法施. 豈不等彼一切衆生

邪. 二不肯下不受二. 初事4釋. 二觀解. 不受

三昧卽畢竟空. 一心三觀破無不遍. 以卽空

故不受於有以卽假故不受於空. 以卽中故不

受二邊. 照空假故不受中道. 如是不受在一

心中. 方離次第及以但空. 以五不受義遍衍

門. 應當料簡. 三重白下重奉. 三義解愍. 前二

自行後一利他. 此猶事釋. 以無等者. 復約理

觀心觀音受. 何者. 圓論不受則於諸法無所

遺. 故畢竟不受卽畢竟受. 故云. 以無所受而

受諸受. 四佛勸. 五受施. 觀音本地唯佛能知.

今現因身須心極果. 故雖受施□奉敬田. 以

一瓔珞作二分者. 表於一行必具二因. 理則正

下              欄

因. 事則緣了. 事理不二名曰妙因. 能成二身

不思議果. 法無增減而能出纏. 性卽修故報

有斷證. 然匪功成修卽性故. 若其然者. 方曰

事理之因趣於法報之果. 不論應身者. 因人

趣果合表二身. 法報若成應用自發. 六結德.

文後重頌什公不譯. 諸師皆謂. 梵本中有. [&FFFF]#

谿云. 此亦未測什公深意續高僧傳云. 偈是

□那□多所譯. 智者出時此偈未行. 故無所

解. [&FFFF]#谿亦於輔行記中. 引還著於本人之文.

故知具釋理亦無妨. 近有天竺寺式法師. 分

節其文對於長行. 二種問答宛如符契. 今依

彼科略消此偈. 偈有二十六行分三. 初一行

雙頌二問二. 初一句歎德. 世尊具相誠由萬

德之所莊嚴. 是故歎相. 卽是美德. 次我今下

三句雙問二. 初一句含上二問. 長行先問得

名因緣. 次問三業遊化之相. 今旣重頌豈闕

後問. 故知句中問彼兩字兼含次問也. 二佛子

下兩句別頌知問. 文甚顯著. 二具足下二十

二行雙頌二. 答二. 初二句經家[&FFFF]#. 緝綴之語.

合當直說. 今爲偈者. 或集經者乘便頌之. 或

是□多以偈□之. 貫散無在. 二汝聽下正頌

佛答二. 初一行半加頌總歎願行. 汝聽二字

[&FFFF]#令審諦. 觀音行者. 一心三智觀彼類音. 令

無量苦一時解脫. 卽是已成利他行也. 不動

眞心垂形三5土. 方名善應. 處處現往故曰諸

方. 此二句總歎所剋眞應二身. 次則總論能

成行願. 初明始心四弘願廣. 復示行行經劫

難量. 以誓深故長時不退. 以時長故値佛唯

多. 隨佛作爲. 方名侍佛修諸佛行也. 一一佛

經數: 一七二九

經名: 觀音義疏記卷第四

頁數: 九五六

上              欄

所皆發淨願. 後心別願也. 若不爾者. 安得眞

智遍拔衆苦. 安能應身普度一切. 二我爲下

別頌二答二. 初頌初答觀音得名二. 初一行

頌總答. 擧要言之. 故云略說. 聞名故稱口業

機也. 見身故禮身業機也. 心念正當意業機

也. 上明冥應. 今云見身二應具也. 亦可見於

妙智之身. 不虧冥應. 長行總答機但稱名. 而

別答中機具三業. 至今重頌總中三業. 別但

心念綺文互現. 頌之巧也. 二假使下頌別答

二. 初十二行頌七難. 十二初一行頌第一火

難. 如前疏釋. 下去諸難皆可例1知. 問上長

行中心離三毒. 常念觀音. 疏云. 常念乃是正

念. 體達煩惱卽是實際. 無能無所. 今偈那云

念彼觀音. 彼此旣分豈忘能所. 答圓妙之敎

不可情心. 文似相違義歸一揆. 卽於無差而

說差故. 豈有差別異無差邪. 今文言彼. 義當

兩向. 若就佛說觀音爲彼. 卽是師弟而分彼

此. 若就衆生. 念彼觀音此乃感應. 而分彼此.

師弟感應妙敎詮之. 皆是法界一一圓融衆

生. 乃感心中彼佛. 諸佛還應心內彼生. 此敎

行人或遭苦難. 念彼觀音. 豈謂能念異所念

邪. 以知皆是法界故也. 達彼觀音卽念而具.

旣知卽念有何能所. 故彼此雖分能所俱絶.

是故偈文雖云念彼. 與上正念全不相違. 問

心脫苦難. 心念觀音一切機緣俱能感聖. 今

釋念彼那但約圓. 豈果報等機全不能感. 答

王三昧力救一一難. 皆論十番. 始離惡報終

入寂光. 十界衆機誰不□益. 疏釋前答. 此義

備彰. 頌開七難而爲十二. 各合具明十番感

中              欄

應. 但以部意正在醍□. 是故長行佛示意機.

唯令常念. 常念必須絶於破立. 今聞重頌念

彼觀音. 必合疑云前令絶所今敎念彼. 豈不

相違. 故須約圓釋此伏難. 彼此卽念能所豈

存. 學者應知. 觀音應物雖無所遺. 今宗示人

唯在妙觀. 是故前疏釋乎意機. 全廢餘塗. 一

向圓解. 至今重頌念彼觀音. 豈可異前. 自從

淺解違大師意. 勸今學人. 若說若行勿離圓

觀. 一苦一樂常念觀音. 旣成妙機何爽圓應.

一實事益念念常霑. 二或漂下一行頌第二

水難. 三或在下一行加2頌墮須彌[&FFFF]#. 四或被

下一行加頌墮金剛山. 五或値下一行超頌

怨賊難. 六或遭下一行頌刀杖難. 七或囚下

頌幽執難. 八[&FFFF]#詛下加頌[&FFFF]#詛難. 還著本人

者. 凡[&FFFF]#毒藥. 乃用鬼法欲害於人. 前人邪念

方受其害. 若能正念還著本人. 如譬喩經中.

有淸信士初持五戒. 後時衰老多有廢忘. 爾

時山中有渴梵志. 從其乞飮. 田家事忙不暇.

看之遂恨而去. 梵志能起尸使鬼. 召得殺鬼.

[&FFFF]#曰. 彼辱我往殺之. 山中有羅漢. 知往詣田

家語言. 汝今夜早然燈勤三自歸. 口誦守口

身[&FFFF]#犯偈. 慈念衆生可得安隱. 主人如敎通

曉念佛誦戒. 鬼至曉心其微尤. 無能得害. 鬼

神之法人令其殺. 卽便欲殺但彼有不可殺

之德. 法當[&FFFF]#殺其使鬼者. 其鬼乃□欲害梵

志. 羅漢蔽之令鬼不見. 田家悟道梵志得言.

輔行引此云. 正是觀音經中還著於本人之

文. 九或遇下追頌羅刹難. 十若惡下加頌惡

獸難. 十一□蛇下加*頌蛇□難. 十二雲雷下

下              欄

3加雷雨難. 足前七難而爲十二. 皆須具約報

業煩惱六道. 四敎一一釋之. 若論所表不出

六種. 須彌金剛亦是地種. 雷雨屬水. 獸蛇[&FFFF]#

詛同是有情皆表識種. 菩薩因中於此4大種

修別圓觀. 今住六種如實之際. 故遍法界

救諸苦難. 皆令得住六種本際. 斯是觀音證

惡法性於惡自在. 方能任運遍赴諸難. 以要

言之. 一切依正皆是觀音妙身妙心. 一切衆

生於聖色心而自爲難. 心救三業亦卽觀音.

是故機成卽時而應. 當以此義念念觀之. 何

患不同觀音利物. 二衆生下一行總頌三毒

二心. 一切衆生多於界內貪瞋邪見. 及以界

外三毒之惑. 外則無於報得男女. 內則乏於

定慧男女. 致招二種生死困厄. 是故名爲無

量苦逼. 若其能以正助爲機. 卽感眞身妙智

之力. 救於二種世間之苦. 疏解長行三毒二

心. 義該一切. 對今重頌更無所遺. 二具足下

頌次答普門示現二. 初正頌示現二. 初一行

超頌總答. 長行先別後總. 以總結別. 今頌先

總後別. 開總出別. 前後互顯矣. 長行總答云.

以種種形遊諸國土度脫衆生. 今頌[&FFFF]#論能

應之由. 由神通力及智方便也. 若匪千如全

體之用. 不名具足神通力也. 通雖性具. 復由

廣修妙智方便. 照性發通故. 得普門示現自

在. 十方無外三土非他. 不離一心遍應諸刹.

二種種下追頌別答. 上長行中別列諸身. 身

皆三業. 今頌別示三業. 業皆遍周. 重頌之巧

也. 文三. 初一行別頌身業普應. 合明十界但

示三塗. 以下肉上也. 又種種惡趣通指九界.

經數: 一七二九

經名: 觀音義疏記卷第四

頁數: 九五七

上              欄

九界望佛皆名爲惡. 次別擧三塗極惡故也.

九界二死皆有四相. 漸令除滅歸於常寂. 二

眞觀下頌意業普觀二. 初一行明本觀慈悲

有五. 觀字皆去聲呼. 具明三觀及以慈悲. 眞

觀空也. 淸淨觀假也. 假從空得無見思染. 故

名淸淨. 又空唯自淨假令他淨. 故名淸淨. 又

不思議假三觀具足離三惑染. 故名淸淨. 廣

大智慧觀中也. 雙遮雙照無偏無待卽平等

大慧也. 此之三觀或次第修. 或不次修. 無不

皆以慈悲合運. 而其慈悲皆稱觀者. 其意有

二. 一者慈悲是觀如四無量心. 名四種禪. 禪

卽觀也. 觀音乃以無緣慈悲. 觀察衆生名慈

悲觀. 二者慈悲之法必用三觀. 良以三觀能

成衆行. 用三觀拔苦故名悲觀. 用三觀與樂

故名慈觀. 故上文云. 卽時觀其音聲皆得解

脫. 豈非悲心用於三觀. 雖有二解體是一也.

菩薩從初至于□極. 三觀慈悲未始離念. 故

令衆生常願修此常仰玆觀. 疏解長行冥顯

二應. 因中合有本觀慈悲. 後譯重頌果有其

文. 信智者言冥符佛意. 二無垢下一行明智

光遍照. 三觀慈悲因中立誓也. 智光遍照果

上益物鑒機也. 無垢淨光照窮正性察其本

末. 若其不破三惑諸暗. 二死風火何能普益.

二世間機火災至初禪. 喩同居生死. 風災至

三禪. 喩實報生死. 水災至二禪. 喩方便生死.

擧二不言水者. 中可例知. 三悲體下一行頌

口業普說二. 初二句頌二輪化本. 說雖在口.

必假身意爲授法本. 初句者爲法現形. 本期

救苦. 故說法身名爲悲體. 此身先用戒德警

中              欄

人. 如天震雷物無不肅. 次句者菩薩以慈而

爲心意. 無緣而被名之爲妙. 物無不覆. 譬若

大雲. 二輪旣施然可授法. 二澍甘下二句正

頌口輪說法. 甘露者. 智者云. 諸天不死之神

藥也. 所宣至理解必無生. 若匪無生焉能不

死. 本性常法非說那知. 於慈雲中澍大法雨.

衆生受者三惑焰滅. 以玆三普爲入道門. 故

當別頌普門義也. 二諍訟下加頌顯機. 長行

顯應以被冥機. 疏以施瓔彰顯機義. 今逢重

頌有顯機文. 益見天台冥契聖旨. 事係訟庭

身臨戰陣. 心憂刑罰命慮兵殘. 今昔[&FFFF]#仇此

時合會. 一心致感衆難皆祛. 亦可例前疏釋

七難. 通於三障. 卽諍訟等義. 該諸有及以三

乘. 思之可見. 三妙音下三行雙頌二勸二. 初

頌勸受持二. 初一行明智境深妙. 以勸常念.

初三句中有五音字. 皆是衆生稱唱言音. 以

由菩薩妙智觀. 故皆成妙境. 三智照故音成

三境. 雙遮空有卽成妙音. 雙照空有卽成世

音. 世卽二世間也. 不別而別. 此二音字中智

境也. 梵是四等慈悲喜捨四觀照之. 卽成俗

諦故名梵音. 稱俗照機若熟若脫. 時節不差

名海潮音. 此二音字假智境也. 畢竟空智出

九界情. 照衆生音超二世相. 是故名爲勝世

間音. 此一音字空智境也. 言雖次第觀在一

心. 智外無音. 音外無智. 境智冥一思慮頓忘.

是故須常念者. 正勤持念也. 此之類音雖是

衆生口業所發. 大聖三智照成三諦. 卽是三

身故. 勸行者念此三身. 言常念者. 如疏解云.

卽是正念非破非立. 無能無所. 三諦俱照三

下              欄

觀俱亡. 不次不偏名常名正. 若其然者名爲

妙機. 二念念下一行明感應難測. 以勸勿疑.

上先擧境智. 次勸常念. 今先勸勿疑. 次陳感

應. 左右互顯耳. 言念念者. 相續繫念也. 念卽

觀音深妙智境. 雖達常住未[&FFFF]#遷流. 卽於遷

流照常境智. 是則念念不離觀音. 如大師示

衆偈云. 實心繫實境. 實緣次第生. 實實迭相

注自然入實理. 言實緣者. 刹那念也. 次第而

起. 一一皆是實觀之緣. 如是繫念唯愼生疑.

疑□若生理境斯障. 故明聖德以勸息疑. 縱

久修不成心之未應. 須知淨聖冥資不虛. 於

二死中. 如父如母可依可□. 念念持護感應

必彰. 然疑有三. 所謂疑人疑法疑自. 今但擧

人其二可息. 勸令常念復誡生疑. 疑去念成.

勸持意足. 二具一下一行頌勸供養. 先擧功

德方勸頂禮. 初句總示一切功德. 次二句別

彰慈眼及以福聚. 慈爲善本福收萬行. 結示

普門勸修供養. 禮旣屬身身必具口. 非意不

行. 頂禮已成三業供養. 第1三歎聞品功德.

二初持地歎功德二. 初釋聞上二益. 經云持

地者. 寶雲經云. 菩薩有十法. 名持地三昧. 如

世間地. 一者廣大. 二衆生依. 三無好惡. 四受

大雨. 五生草木. 六種子所依. 七生衆寶. 八生

衆藥. 九風不動. 十師子吼亦不能驚. 菩薩亦

爾. 經一一合. 妙樂引彼釋今持地. 結云. 以八

敎判方應今經. 二此中下釋自在之業. 業有

多種. 大約論三. 一有漏業. 爲見思所潤受分

段土生. 二無漏業. 三非漏非無漏業. 同爲無

明所潤. 受變易土生. 此約自行受生以說. 若

經數: 一七二九

經名: 觀音義疏記卷第四

頁數: 九五八

上              欄

利他者. 皆以慈悲潤彼彼業. 同他受生. 三藏

菩薩衆生緣慈潤有漏業. 同居業生. 通敎菩

薩法緣慈潤有漏業習. 於同居土神通受生.

法身菩薩無緣慈潤不思議業. 三土應生. 今

觀世音等覺後心無緣慈悲. 潤於中道自在

之業. 故云中諦攝也. 應十界感十方. 淨穢方

便實報同彼機類. 現身說法. 故云於二諦得

自在也. 卽普門示現神通力矣. 聞者能得觀

行眞似微妙功德. 故云不少. 二無等下聞品

獲利益二. 初約四悉釋無等等. 疏有四節. 結

云. 四悉以明發心. 初釋四. 初世界. 二乘有上

是可等法. 佛智無上是無等法. 初發大心等

於無等. 卽無等中而論於等. 只是等於佛智

故也. 大小體別名世界也. 二又約下爲人. 乃

以人數用表法門. 刹那刹那[&FFFF]#不具足八萬

四千淨穢之法. 此一一法無非實相. 若緣諸

法作念而修塵劫不等. 性中八萬. 若卽實相

無緣發心. 刹那能等八萬四千究竟之法. 發

實相心. 是生理善. 卽爲人也. 三亦是下對治.

八萬四千始終無改. 迷卽塵勞悟卽彼岸. 說

波羅蜜□彼塵勞. 卽對治也. 四故經下第一

義. 前心難者初破無明實爲難事. 大經所[&FFFF]#.

正在分眞. 是故頂禮初發心. 卽發心住也. 此

位能具四十一位眞應功德. 此心超勝已不

可等. 此不可等等於妙覺. 旣是眞發卽第一

義. 二此卽下結上之四釋. 初四等果. 二三等

理果. 理不二豈有階差. 然約諸文. 三慧四悉

多就位1辯. 故須四釋. 不別而別. 約位而明.

五品聞慧卽超二乘. 不二觀成凡心等佛. 小

中              欄

果有上大果無等. 小大差別故當世界. 初信

至七位當思慧. 旣[&FFFF]#垢先除發實相似解. 照

乎性德八萬法門. 旣生理善故屬爲人. 八信

至十位當修慧. 內外塵沙不除自遣. 能以性

中八萬功德. 對破逆修八萬塵勞. 自他惡破

故屬對治. 初發心住三慧功成. 性三圓發. 四

十二位互具雖等. 較其難易初入功深. 此位

始得. 眞心開發名第一義. 二發心下約三卽

顯眞發. 名字發者. 於能詮名. 豁然開發2三

種菩提願行之心. 對違順境此心彌熾. 圓伏

三惑名觀行成. 若名字卽縱能勤修八法成

乘. 以未開悟不名爲發. 今發觀行稱名字者.

蓋此五品非眞非似. 但是信解詮妙名字. 於

妙三諦決無疑滯. 能伏無明不爲境動. 是故

稱爲名字發也. 相似發者. 因觀加功. 故三菩

提倍前開發. 似於本性六根互用. 稍類分眞.

如[&FFFF]#比金猶火先3暖. 故名相似發菩提心. 眞

心發者. 一發一切發發一切方便. 發一切觀

照發一切眞性. 此三菩提圓融通達不前不

後亦不一時. 分證三德分同果佛. 故華嚴云.

初發心時便成正覺. 所有慧身不由他悟. 微

妙淨法身湛然應一切. 始從初住終至等覺.

皆有此發位. 位轉深前之二發相顯故來. 經

文結益正在眞發

觀音義疏記卷第4四

下              欄

5釋重頌

宋天竺寺沙門遵式述

第二重頌. 是隋煬大業中智者滅後□多所

譯. 方入大部. 故疏闕釋. 靈感傳天人語南山

云. 什師八地菩薩. 譯法華闕觀音重頌. 卽涉

冥報. 信有此文. 今扶上二番問答. 隨文略釋

固難盡理. 講者但令不失上文. 大途梗槪何

必騁異. 此頌二十六行爲二. 初一偈雙問二

章. 次二十五偈雙答二問. 初問中一句歎德.

三句正問. 一句之內名體合. 歎世尊名也. 所

以略擧尊號. 則知上九□爲三世中尊歎之

要也. 具相質也. 相妙而具妙是歎辭. 具謂三

十二滿足. 又可妙卽是好. 以八十種好嚴其

相. 令妙好也. 復次名實俱歎法身. 名是妙名

相爲妙相. 上文云. 具相三十二以八十種好

用莊嚴法身. 卽此意也. 具此相好者. 卽具二

嚴能答我問. 故擧而歎也. 正問中初句兼於

二問. 文云重問. 卽重問上二段之事. 孰謂不

然. 次二句別問觀音. 欲佛先答. 初章就近更

徵故也. 亦可三句倂問初章. 自招後答. 旣有

眞身冥益. 豈無應像顯赴耶. 故許說中雙許

三番. 謂聞名及見身是也. 第二答中作三意.

初二偈總答二章. 次十九偈別答二章. 三四

偈勸持名供養. 總答中初一偈正答. 次一偈

依本觀慈悲汝聽觀音行是總答前章. 觀音

卽境智因緣得名. 善應諸方所是總答後段

普門示現. □用上總意消之. 次一偈[&FFFF]#尋本

經數: 一七二九

經名: 觀音義疏記卷第四

頁數: 九五九

上              欄

觀慈誓. 顯今智斷十番利益. 本依別圓無量

無作四諦. 起於願行. 由誓境深廣故. 弘誓如

海. 弘卽廣也. 歷劫顯時. 久遠一一劫中. 侍多

千億. 顯値復多. 一一佛所復發別願. 如四十

八等. 一一願含法界故. 復云大也. 歷劫約□

侍多約橫. 一一□中有橫. 一一橫中有所歷

之時. 廣說云云. 將此總中本誓. 歷下別答一

一難及. 普門後廣作可知. 第二別答復二. 初

一偈是雙許說二章. 聞名是許前章. 見身是

許後章. 向戒聽今許說. 言略說者. 卽別答也.

總答多含. 卽文略而意廣. 別答陳列. 且約人

界果報邊. 明七難等. 普門且約三十三身等.

卽文廣而意略. 今取意略信是許別答也. 聞

名聞觀世音境智名也. 上文約四種聞釋成

三慧. 義觀兩全可解. 見身卽普門示現. 顯應

三業也. 心念不空者. 明二段應益也. 心念屬

意. 不云身口者此從冥顯二機攝. 二章語便.

何者. 初章顯機. 若身若口俱須域意故. 意能

總攝也. 故上釋持名云. 口爲誦持心爲秉持.

爲理不失. 雖非口持覺觀是口行. 通屬口業

機攝. 例如小彌陀執持名號一心不亂. 亦不

妨口機. 下文皆云念彼觀音力. 例同此釋. 後

段冥機約心爲便. 可解. 不空者. 縱使稱名都

無顯驗. 冥益不虛. 第二十八偈正答. 又二. 初

十三偈頌初章. 次五偈頌後章. 初又二. 初十

二偈明口業機應. 次一行略頌身意二種機

應. 上文七難表六大種. 而云假令. 多擧諸難

亦是表此. 今偈加推墮二山惡獸蛇□. 此四

皆識種攝. 毒藥從人及蟲鬼識種攝. 從塵體

中               欄

地種攝. 雨雹水種攝. 又合羅刹鬼難. 加六成

十二難. 初一偈火難. 上文例作三科釋. 貼文

事證觀解. 於觀中初廣約十番. 遭苦稱名成

機致感. 次約別圓二種本住法門及慈悲誓

願. 顯前十界圓益. 今但略作貼文一釋. 餘可

準上. 不復備[&FFFF]#. 講者應具示其意. 使義觀不

壅有益來者. 言大火坑者. 上直云大火. 此加

之以坑. 大而更深. 意顯聖力火無淺小. 皆能

成難. 肉乎大坑. 設使劫火從地獄至初禪. 如

此大坑滿中紅焰. 菩薩亦能或以吹滅. 或以

口[&FFFF]#. 或復手遮令其不燒. 或作□池次一偈

水難上得淺處. 卽能[&FFFF]#難. 若加龍鬼淺亦可

畏故. 値死緣多重. 於上文彌彰聖應爾. 次一

偈墮須彌難. 如日住空顯聖力難思. 然但是

假設. 何人能到復被推等. 設有此事聖無不

爲. 頂生人王能上妙高. 因貪帝位還降人間.

若能稱名必有[&FFFF]#理. 四一偈墮金山難. 五一

偈怨賊難. 六一偈王難. 七一偈枷鎖難. 八一

偈毒藥難. 大慈等愛. 理合均除. 而還著本人

者. 被害稱名機成須救. 能害 無機惡心自剋.

非聖使然. 又毒藥有鬼. 須得著人. 若不殺他

必須自害. 問若惡心自剋怨賊. 何故但令起

慈. 答賊害事顯. 但令起慈卽彰聖力. 毒藥陰

謀反害方驗. 然賊亦有自害. 如東林老僧爲

賊所斬. 賊反以劍自刺心入背出. 群黨奔□.

又毒藥未必例皆還著. 有作折攝二用釋者.

若二俱有機則可然. 若能害者無冥顯二機

折亦徒施. 九一偈羅刹鬼難. 然兼毒龍. 前有

魚龍及鬼. 此重言者. 龍鬼通水陸. 前但在水

下              欄

也. 上文四種龍等云云. 十一偈惡獸難. 十一

一偈蛇□難. 十二一偈雨雹難. 欲益觀行者.

應巧約惡業煩惱. 作蛇虎等法門釋之. 使順

道理. 若準請觀音疏. 作三義明消伏力用. 謂

約事約行約理. 對此中果報煩惱及所住法

門會之. 亦應可解. 口業機應竟. 第二一偈總

頌身意. 二種機應. 三毒猛盛心不自在. 名之

困厄. 四類同棲各說所苦. □說□爲最苦. 蛇

說瞋爲最苦云云. 女無子苦如上說. 或分二

句對意對身. 細作可了. 若作觀解十番爲三

毒所困. 及約界外作順逆法門應釋. 應用上

文意消三毒義. 身業無子無修因男女. 乃至

無圓頓男女. 尋上文消之. 若心念身禮二業

成機. 斷除三毒根滿足二莊嚴. 永拔十界三

土世間之苦. 故云觀音妙智力能救世間苦.

亦應更明別圓本觀慈悲云云. 第二五偈別

答普門示現. 此中文狹. 望上別文此仍成總.

又爲三. 初二偈頌普現次二偈頌本觀. 三一

偈結成聖者. 三業初又二. 初一偈直頌普現.

二一偈別擧所化. 三種法界. 上文列聖身. 至

金剛神. 闕地獄界. 此中擧劣肉勝. 成互出耳.

一一身說約四句如前. 又上文約三土爲所

應. 此十方當約三土釋十方云云. 次二偈本

觀. 又二. 初偈行願. 次偈觀成普益. 初又三.

二句辯觀一句慈誓. 一句誡歸. 向眞觀了空

成一切智. 淸淨觀出假處有無染成. 道種智

廣大智慧. 卽中道觀遍於諸法名廣. 勝出二

邊名大. 中道體卽智慧觀. 此體故名智慧觀.

問何以智慧名中體耶. 答順此經意. 此經以

經數: 一七二九

經名: 觀音義疏記卷第四

頁數: 九六○

上              欄

寂照合法身爲體. 感應爲宗. 得作此說. 三智

實在一心中得. 不可一異. 悲觀等者. 誓願通

稱爲觀緣諦發故. 如止觀十法通名爲觀. 次

偈辯益. 又二. 上二句明智光. 次二句慈光. 破

暗照世云云. 三一偈結成聖者. 三業顯應. 戒

雷對身業. 慈雲對意業. 澍雨對口業. 戒檢七

支身業爲便. 戒淨能拔三惡之苦. 故名悲體.

身輪現通駭動群情. 復如雷震. 內心愛念名

慈普覆一切如雲. 無謀而應逗會不差. 復名

爲妙意業也. 口輪演實相之法. 爲甘露雨. 三

草二木平等□潤三惑熱惱爲之淸□. 廣釋

三無緣三不護等如上文. 一一應跡一一說

法. 皆須明別圓菩薩所住法門. 方有事用. 釋

普門一番竟. 第三四偈勸持供養. 又爲二. 初

二行一句勸持. 二一行三句勸供養. 初又二.

初一行重擧前口業機應. 以爲勸由. 由前口

業居初. 擧一攝二. 所以特擧. 官訟軍陣者. 水

火難稀鬼虎事寡運衰. 方値諍訟事衆世之諍

本. 財色田宅日用有之. 勸持則要也. 刀杖幽

執有過方遭. 軍陣王役事非由己. 又□力相

持白刃森目. 刀杖案籍□死之難. 賊奪有財

非如師旅. 斯亦勸之要也. 次一行一句正勸.

又二. 初三句約權實格量. 次二句結勸. 先擧

菩薩實證實益爲格量本. 勝彼九界權乘慈

智故. 云勝世間音. □音塵一法以實智佛眼

觀之. 卽實諦妙音. 權智法眼觀之. 卽俗諦世

音. 此實證也. 緣中道修慈名爲梵音. 此慈能

與機會名海潮音. 譬不失度此實益也. 與夫

九界生法二慈作意應物. 豈復爲類. 故云勝

中              欄

彼格量明矣. 二句結勸. 初勸常念有事理二

行云云. 若事理行成. 自見菩薩色法二身故.

一句復止疑勸也. 次一行三句勸供養. 初一

句歎菩薩淸淨三業. 從正命生故云淨聖. 言

共堪受供養也. 正命是聖法. 人[&FFFF]#此法名人

爲聖故. 云觀音淨聖. 次別擧德以爲勸由. 於

苦惱下二句頌上施無畏德. 苦惱死厄怖畏

處也. 作依□無畏力也. 如幼子恃□父母. 更

何所畏卽指前現權實身說爲父母. 護三乘

子[&FFFF]#二死厄. 具一切下三句擧福田勸. 具一

切功德擧菩薩報身敬田. 慈眼視衆生擧應

身恩田. 福聚海無量總歎二田. 高出如山之

謂聚. 深廣無際之謂海. 亦是二田所依歎法

身也. 頂禮正勸以三業供養也. 身儀事顯故.

特擧之必具三業. 上文脫瓔珞. 望今乃互擧

耳. 又此勸事普一切. 皆得供養. 百金之瓔孰

人可辯. 又能嚴尙貴所嚴. 豈復輕耶. 觀心者

身業勤則增長福德供養. 應身口業勤財說

般若供養. 報身意業勤則會理供養法身云

云. 釋偈竟

宋慈雲尊者疏別行重頌附大部入藏. 而

南方敎苑不傳. 幾二百年矣. 至元甲午. 爲

敎門入京. 於燕城弘法寺. 待之東歸. 猶至

寶然不敢自□. 遂□諸梓以惠來學. 大德

壬寅夏五. 興元住山苾芻性澄謹題